જમ્મુ-કાશ્મીરની વિન્ટર રાજધાની જમ્મુના સુંજવાન સ્થિત સૈન્યની એક કેમ્પમાં શનિવારે વહેલી સવારે ફિદાયીન આતંકી હુમલો કરવામાં આવ્યો હતો. આતંકી સંગઠન જૈશ-એ-મોહમ્મદે આ હુમલાને અંજામ આપ્યો હતો.આ હુમલામાં બે જુનિયાર કમિશંડ અધિકારી (જેસીઓ) શહીદ થઈ ગયા હતાં. જ્યારે એક કર્નલ રેંકના ઓફિસર,પાંચ મહિલાઓ અને એક બાળક સહિત 9 લોકો ઘાયલ થઈ ગયા હતાં. આ હુમલામાં સામેલ 3 આતંકીઓને સુરક્ષાબળે માર્યા હતાં. પોલીસ પ્રમાણે આ ઓપરેશન બીજા દિવસે પણ ચાલુ જ છે.